
KIE TRZECH 


Z partu zrzeszińcev przëselają nama arti- 
kjel jakno echo „głosev prasë po smjereë 
Majkovskjiho“, Podovô kriticzni pobl -<nje- 
njé na slodę ruchu kaszebskjiho, na dórobje- 
njć młodo.kaszebov i na ternjeszi położenić. 
Hevo ñen tu artikjel zafarvjoni je novim jakbe 
vezerem na całose kaszebjiznćś, Choci v 
njechternech molach budzi wuvzęcć, bo ja- 
vernota najiho ruchu kaszebskjihe koże rje- 
jedno wobgodac — dovemć go pod sąd 
woglavi zrzeszińcov i prosim$ć też Czetińcov 


Red, 


Przezer prase po smjerce najiho Mestre, tvorce 
„Remusa” 


do vEpovjedzenjiho sę na ne tu wuvogji. 


wodkreł nem wusztołcenjć sę opinjë wo 
ruchu kaszebskjim po vojnjś. Z tą opinją nje cało 
przechodo sę zgodzóc. Ale i dlo naju sumech, sto- 
jącech v ruchu kaszebskjim je chvjila zapitaniiho, 
czim je (na vjedno) wuszłi wod naju Mester, i co 
nom, postępnimu pokolenjimu wostało 
do robjanjó, cze som nji mog vćprovadzóc. Pjiszą- 
ci wo kaszebjiznjć mają na mesić pravje le letera- 
terg, noveżi jesz gronkji cz haftë i może jesz ledo. 
znajorstvo. Tżc je jesz lud kaszebskji, je „ruch 
kaszebskji*, Mester bel przednim przedstovjicelę 
leteraterć i też stanjicovim dejć kaszebjiznć, ale nje 
bel won ruchem kaszebskjim. Muszimć navetka rzec, 
że jeho pobłosknjenić na sprave kaszebskji nje beło 
nje je to samo co aasze, |] ti, co na kaszebjiznę zdrzą 
le jeho woke, milą sę. 

Vjidzi sę też, ze nasz Tczevortni Mester v situace- 
je Kaszebjiznć ternjeszi nje rozzezdrzeł sę tak jak 
dovnjej. Situacejó bo ta po vojnjć baro sę zjinacza, 
Czś Majkovskji bjotkorz kaszebjiznś wumar bez wo- 
trokoy dechovech, vsebotnech? Tak mesleł som 
v poezejć svoji, v godzenje meri, kjej piisoł smutno 
i njedovjerzzjąco wo „geńbovni smjercć", chterna 

czekó jeho lud njedługo, „po vjeku i cvjere”, Stad- 
ka meszlenić, jakbe wumar ju „wostatni Kaszeba* ! 
Tu jednak më pednoszemć gics 1 wołemóć vjesoło, 
ale derno: Hola! Daleko jesz do wostatniho Ka- 
szebë! | gves, całó rodzezna jeho senov decha stoji 
kole jeho marov, a prócę jeho ju za żócó vzęło całć po- 
kolenjć młodech Kaszebov, chterni wunjoslë z jeho 
grobu stanjicę i delë podlecóc Grifovji, checi starszi, 
jak to starszi, na to sę czebjilś| To też nje je do- 
betnim, co chteren z nekrologistov napjisoł, jakbe 
do smjercć Mestra njick bez nje sę nie wobeło na 
Kaszebach. Ternjeszi ruch kaszebskji, chterniho 
przedniikama jesmć mē, zrzeszińcć nje naczął sę jed- 
nak z inicjativć Mestra, choci nom vstec służeł svoją 
radą. 

Njejedno nas rożni wod Majkovskjiho, i jeho po- 
kolenjiho., Po vojajś won coroz vjici vóćcopivó sę 
z reszniho, aktivniho ruchu kaszebskjiho. Mioł 
mekcenjć bo jasno i dobetno ze zjinaczenjiho 
fromtu, pjiszącć wo smutnim, szkodlevim antago- 
njizmje głębokiim midze Kaszebama ë Polochama 
(zdrze Zrzesz str. 38). 

Hevoż dzałalnosc, robjizna kaszebskó Majkov- 
skjiho stoja czesto pod znakę bjotkji z germanizaceją 
nje leno ledu i zemić, ale i kulterë vsebotni, decko- 
vi. Brzód ni bjotkji zbjerelg rovno Kaszebji jak 
i Polskó, brzod rozmjeje sę trebacejć Mestra (Won 
som jeden nje zbjeroł brzadu). jiże prócó jeho be- 
ła dle zvesku Polskji, temu vespjera go inteligencejó 
Polskó, choci nje tak baro, Że i najó kaszebskó 
kultera vzęła przó tim triumf, to nje je to zasłuże- 
njim inteligencejć, ale genjusza Mestra i ledu, chter- 
niho je senem, „Remus“ bo nje je dokozę czesto 
leterackjim, jakjiim je vesmć na to dzeł lirikov. A 
bohaterę jeho je lud kaszebskji v postacejć ledovi 
podajeviho, iegendarniho Remusa — Remjosza. Po 


takjim wuprocemajenjim „nastavjenjim do ledu pozno- 
vomć provdzeviho poetę. Chto zós vłożi do poezejź 
tendenceje, skłonnote politiczni czć też ledoznajorskji, 
to nje poeta, ale leterat. 

Ale ze szteruszkę varcenjó Kaszebov na klin 
kulterć polskii skuńcza sę bjotka z njemjecką kulte- 
rą abo negativnó strona zadanjiho notejsziho poko- 
leniiho bjotkarzov kaszebskjech, a wostało gvoscevi 
zadanjć, co donądka stojalo na dregjim molu, to pod- 
njesenjć kulterć kaszebskji, | no je zjinaczenie 
frontu: Chterni donądka bele wużeczni spravom 
kaszebskjim leno vedle germanizacejć terusku vē- 
rzekle sę pomocć (zdrze sprava „Gryfa”), a na jech 
mól po latach przóvanożeło karno zavodovech 
regjonalistov abo navetka njikvjelë je. Takji po- 
ceskniivanjć, przesladovanić wodczelejesmć novjici 
wod strone Poznanja, wod ledzi, chterni v wosa- 
mantanjim nacjonalistecznim vjidzą njebezpjeczni 
gonć v samedzelnóeś kulterarni wokoliho, regjonu. 

I hevoż më z trzeciho pokoleniiho poznelejesmć 
prosto, że przeszło nom vzic zadanjė nje wod po- 
przednjikov bezpostrzednech, ale wod pjersziho po- 
kolenjiko bojarzov wo kulterę kaszebską, a to, be 
sprave kulterarni nje wutonełć v njikvjąci ekspansejć 
kulterarni Polskji, tak jak pokolenjć Mestra barajełć 
jęzeka i decha svońskjiho przed vargovą garmaniza- 
ceją. Pjerszi pokolenie novoczasnech Kaszebav, to 
je czas Cenově i v gvesnim dzelu Derdovskiiho, 

Znovu momě mekcenjć vjidnć, më razem z nim 
pjerszim pekolenjim, zez historeczni genezë, zez hi- 
storeczni konjecznotć, a vjic gvesnotć najech zgrovov 
wobkoło tatczeznć ! Dva są korzenje te ruchu, jeden 
sigająci polskji kulterć, dregji njemjeckii, zgodni 
z naszim położeniim geograficznim i dzejovim. De. 
jalë filareck ji, norodo-społeczno-eticzni zjavje- 
łe sę na Pomorzim kosink ehudzi przed svjętim 
wegnję „zimku ledov" wod Zopodu, ale zbjij jącć 
sę z njima (chsei z jedniha wespolniho decha meo- 
europejskjino vjedejąci sę) zapolełć sę v jasni płom, 
Wu Cenovć vszetkji trze pjervjostkji teho dejału, 
społeczni i eticzni kole norodniho, barżi są vjidzec 
jak wu pozdnjesziho Derdovskjiho. Jednak ti dvoje 
vjolgji Kaszebji noleżelć do se dobetnjej njigle sę 
dzisi vjidzi, Tech dvuch filomatov parłęczi ze sobą 


vjici njigle parłęczełó jednostkji z dregjiho pokole- 
njiho Kaszebov, to je svjadomosc kaszebskó. T£e 
to Derdovskji napjisoł ne słeva pełni gorzklevoscć, 
rovno cónovskii: 
Me Kaszebji jesz strzeżemć tu Polskji morskjech 
(granjie, 
A v Varszavje naszi bracó mają naju za ajic! 
Mó nen ruch Kaszebskji, zrzeszińskji, korzenje 
czesto polskji, Ale i pomorskji, gvesni antagonjizm, 
Kureszce słova Mestra wo antagonjizmje tim wuvo- 
żajemć za baro pesimisteczni. Më procemnje szu- 
komë rozmjenjć, chcemć gładzóc, jednac, godzec. Bo 
leno v atmosferze zgodś możno je procovac kulte- 
rarno, Nasze stanovjiszcze je jednakże żemkjeszi 
njigle belo dregjiho pokolenjiho, tak gredi jak z pjer- 
sziho! A jednak memć spusceznę po wobuch. Maj- 
kovskji nom vskozeł dejał: lud. Jęzek ledu, vjic 
proza! Zledu brac: dzeje i postaceje (Remus itd.) 
Dlo ledu pjisac. Vjie nje vseapartnete, individuali- 
zmë inteligenckji vóehovivac. Majkovskji nji mjoł 
webkoło se anji ledu, anji inteligencejë. beł 
som jeden, Vjele z jeho pokoleajiho wo njim tere 
piisze, ale chto z njim vespoł prócovoł? Inteligen- 
ceję storiho czasu, jak całó europejskô, znankuje 
vaeapartnota beznodzejnó, Me zós rzeszimć kole 
spravE kaszebskji młodą, jiną inteligenceję, | dzisi, 
co szezeri Kaszeba vestrzod nji, kole naju stoji. 
Pravje rozbjici notejszi inteligencejć, schodząci do 
grobu, dało zmiloni vrażenjć, jak kjejbe Majkovskji 
stajeł na straconim môlu. 


Sem 


Ale won nje bel pjerszim, 
nje wostatnim Kaszebą. Vita brevis, ars longa| 
Sprava ledu nje gjinje z jednim z jeji senov! I to 
je najô moc, doczecć vspolnotë inteligencejć z ledu. 
| doczścć provde. „Jonk wod Sovjotu”. 


Zdamjć v pjerszim dzelu artikjelu „Muszimć na- 
vetka rzec...“ i dregji vómogó vójasnjenjó, Autor 
mó tu na mesle Majkovskjiho z czasu przedvojennihe, 
jak vjidzóc to z postępniho vątku i z jeho wupro- 
cemnjenjiho sę do „Remusa” i jeho tvorcś. Majkov- 
skji po vojnje, a przede vszetkjim v wostatnech 
latach, tak zdrzoł na sprave nasze jak zdrzimć më 


Red. 


dzisi, zrzeszińce! 


-mem + *| 


ROZMISZLANJE NA PARGU KASZEBJIZNE 


Ledzkosc mó jeden cél: podcignąc sę na no- 
veszszi stępjin v svojim rozklecim. Temu tevarzą 
rozmajiti dukte, jakji so człovjek naprovedzó, to są 
podcćle, chterne jednak rodzą sę z noterniho gonu 
— instinktu; instinkt zafarvjoni rozemę dovó jima 
kjerenk. Keżdó prócó je zvarconó de podtrzimanji- 
ho gatenku — przënomji v ti wudbje sę rodzi. Jele 
chcę so ces zrobjic, to muszę +o <hcee, to je mje 

potrzebni, choci vjidzi sę, że v całosce jem nje bre- 
kowoł te. „Jô“ fizeczni te nje brekovoł, ale „jô“ 
dechovi to muszeł mjec. Sadnąc so, głovę vesprzec 
i wo „nijiczim meslee” czasem człoyjek prażi. To 
je ston deszć. Tej novjici rodzi sę tesknjica do 
vEpełnienjó lukji, chternę postrzegó sę vkoł se, To 
je tajemnjó wu człovjeka przez Boga mu vlanó wu 
jednech vjici jak wu dregjech. V takjech vapodkach 


ZeRSZPEŚSKZIEKTAPSKZZEJBSASKIO 


budzi sę tvorznjó, chterna dovó sę vjidzec ve filo- 
zofija, poezejś i vszódni prôcë wo statecznetę czło- 
vjeka v żEcim, 

Forme społeczni, politeezni i jini są tvorem le- 
dzi dlo ledzi i porządku. Vszebócć mó svoj porządk, 
Człovjek muszi sę dopasovac de nje, a dosignie to 
przez eoroz lepszi poznanić povjinnoscov i pravov 
noleżnech mu i njenoleżnech, Tim człovjek je prze- 
vjązani do ti próvde, jaką je żćcć! Nje je njevolnikę 
v tim; słechac provdę znaczi bëe ji naszińcem, 
przócelem, nje njevolnikę. 

Egojizm ledzkii rodzi vszëdne mordarstva. Mo- 
ralnosc mó bc mjarą człovjeka, jakóż wona dzisi 
je? Człovjek procinko do svoji ere wupod jednak, 
kureszce tak jak jeho era zmaterjalizovanó, Svjat 
dziseszni to jedno vjalgji koło, chterno le rebi zgo- 
vor. Ceż to mje pomoże, kjej le sę mogę v jeho 
krącenjim na doł przóvjesec ! 

V svjece felec dejalezmu. Dejalezm, choci rodzi 
czasem ledzi njiekompletnech, kjej je zmiiloni, jednak 
procimko pchó ledzkosc v remjona vószsziho żócó. 
To jejeho dobrota: rozkliv6 kulterę dechovą. Dze 
won żścć farvji tam wubetk, statecznosc je. Czło- 
vjek go muszi mjec, jele straci, traci svcję vortnetę 
i czócć rzeszenjiho. Dejalezm nji może bëe wobsa- 
dłi przez rozem. Ten wostatni nje je skuńczoni 
i za vjelgii budzi egojizm precimko do dejalezmu, 
chteren mó znankji altrujisteczni, kiej movjimó we 
znjiżonim do bleższi javernotś; bezgreńeovi deja- 
lizm mó znaczenji woglovo ledzkii, nje je zveskavni 
tam, dze jidze nopjervi wo społeczeństo v państvje 
czć norodze, To muszi żëc v kręgu svoji javernotć, 
be zrobjeło cos, nje zgjinęło nie zrobivszć njick. Tu 
jidze wo vórobjenjć przez vószszą kulterę intelektu- 
alną svjadomoscć svojiho bócó dlo retenku całoscć, 
wo vótvorzenjć dejalezmu  zafarvjoniho intelektua- 
łezmę. Ten nji może rozklivac chebniho egojizmu 
czć też individualezmu, anji njejavernotć. Przikłodov 
dałobe zestavjenjć racjonalezmu a dejalezmu zmilo- 
niho z epokji revolucejć franceskji czć też europej- 
skjiho z 1848. Rozem stoł sę bogę, ale nje takji 
rodzeł pjervjostkji; beł to le instinkt wo słabi sko- 


repje rozemu, a dejalezm belno njim przefarvjoni, 

Wu naju dovó sę vjidzec dzisi też gvesni deja- 
lezm. Stvorzeł go ruch kaszebskji. Nje je won teli 
z procesu kulterć intelektualni, jak romantikji ehoci 
nje czesto wodervani. To je njebezpjecznota, bo 
wunjosłi tą możemć żabec wo fudameńtach, jakjim je 
lud. Nje znaczi to, żebe przedniictvo mijało na- 
gjibac sę czesto do ledu, Nie. Ale do jeho javer- 
note | Ko lud żóje też choci niiszszim vEwobraże» 
njim dejału. Wodepchnjenjć go tvorzi zastojenjć 
vszēdni tvorznotć, a lud takji razem z jeho wodeama 
vsadzec be mog v szklaną szafę abo żelazną klod- 
kę i vćsłac do muzeum czć jiniho przedstovjecelstva 
martvotë! Tverzmć z lede, dlo jeho rozklecó I 

Żebe dejó da sẹ vŚprovadzec czeto wodrazu, 
te je njemożlevotą, € vemogó długji prócć. Dosigó 
sę je v dzelu, ji bleższą dlo nego pokolenjiho do- 
brotę abo też v eałoscć nje, pacząeć ji znankii, 
Z tądka momć rozmajiti poblosknjenja na sprave 
ledzkii. Vasta Labuda, chteren spravje kaszebskji 
doł czć też vćjavnjeł dziseszni dejał baro sę jeji 
przósłużeł. Ekspansejó za Wodrę, to nie je njemo- 
żlevi, ale kjej? Tvorzmë so vjic nopjervi belnć 
pospodlć na cvjardim najim greńcć. Ko v Europje 
czć v svjece może sę vŚtvorzec situacejó nom wużecz- 
nó, apravje vząvszć pod vogę dziseszni imperjalezm 
hitlerovskji v ruchnach „miru“. Njech kożdi, kjej 
mó bóc mir, v svojim dorobjenjim prôcejë! Jedna 
rodzezna pokrevnech norodov mogłabć sę vZtvorzec, 
ale njigde żebe Germanovie, Słovjanovje cze jesz ji- 
ni rase mjałebe panovac nad wostałima; egojizm 
ledzkii je za vjolgji! 

Boczmć tejde Żebejesmć tvorzelć vortosce dlo 
svoji bleżnotć. Nasz dejalezm chce rozszerzec greń- 
ce Polskji, ale cóż chcemó mjec v tech przódanech 
możlevoseą baro, bero daleką? To muszi bźe naju 
gonę. Kijej jista belnotś zanolegó wod kulterć, to 
gon wo to muszimć dzisi mjee. Rozklivejmć ję ja- 
vernim pobleskivanjim na nają spravę. Kjej duńdze- 
më do te, możemć bóc spokojni i doprovadzime naj 
lud na vószszi vjedno stegne. Rębjok. 


Dokuńczenjć mdze. 


JĘZEK SZWAJCARSKIE a KASZEBSKII 


Më Kaszebji kjerejemć boczenjć redzi na takji 
norodć abo szczepe, chterne są v juvernech varen- 
kach rozkleciho norodniho i kulterarniho. Mogło 
sę vjidzec, że ju wostatnó godzena przószła dló mô- 
leceh jednostkov norednech v epoce, kjej dzeje po- 
liteczni są robjoni przez brutalni zveskji vjolgjech 
gospodarsko państvov abo racejonałni. Tak vjidze- 


lejesmć jak na woczach syjata norod wo dovni slodzć, 
abisińskji, je przógrędzoni przez naszłech Vłochov. 
l Chine gotovi stac sę „chłopsę* mołiho norodu 
Japonczekov, a wo rozebranjim Czechosłovacejś mo- 
vji sę novjici v Njemcach i Polsce. Norode jednak 
wo mocni vole nórodni, choci są małi i słabi na 
pozdrzadk mogą sę przekovac njikvjenjimu przez 

vjolgji, podczos kjej słabi wusvjadomjenjć norodni 
wupodó, Austrejó, Czechosłovacejó i Szvajcarejó są 
przikładama, jak navetka nochebnjeszi planë zavojo- 
vanjisc njemjeckji, preskji vjici dzeczeznć są zavste- 
dzałi przez sełę mołi jednostkji norodni. Szvajearejó 
wod dovna je gvosną naceją, mó gvosni ze 
i kulterę storą, svojistną,; ale choci mó gvosni jęzek 
wo vjeloce djalektov, mia ten svoj jęzek za gvarę 
njemjecką i v szkołach, i v eałosce jakno jęzeka 
kulterarniho wużiva jęzeka vjolgo-njemjeekjiho, lete- 
rarniho jęzeka Njemcov. Jednak ju wod vjolgji vojnę, 
jak Szvajcarejó sta sę coroz vjici wedpartujonó 
politeczno, dovô svoji gvarze coroz szerszi mol 
v kulterze króju. Ju wod kjile latov możno ie 
v audicejach radjovech dobaderovac sę, jak pomału 
sta sę na gvara szvajcarskó — jęzekę kulterarnim 
króju, vópjichającć coroz dali leterackji, chternim 
provdac movją Szvajcarovje, ale v godce baro 
zjinaczoni. Nopjervi bełć leno gutorni i letkji dzele 
programovi v radjo v jązeku szvajcarskjim, po tim 
szła leteratera, viie poezeje, dramatë. Wod dvuch 
lat ju są vëkładë v znance nowukovi i moralni vë- 
gloszani. Terusku dokonivó sę zvart v całoscć. 
Vargovi zgrove hitlerejē, prażącë vedle „alldeutsch 
i grossdeutsch”, jinakji vedle nacjonalezmu njicovac 
krznjatą kulterę szczepov njzmjeckjich, Szvajcarovje 
wodeinają sę vórazno wod jęzeka vjemjeckjiho lete- 
rackjiho. V korbanjim, v gazetach, v wurzędach 
naznakivó sę gon wuczenrjim jęzeka Szvajcarov — ję- 
zek szvajcarskii, jęzek gvosni, 


*stvo 


Jakó z te je nowuka dlo naju Kaszebov inteli- 
gentov, chterni prażime dlo svojiho snożiho jęzeka 
(czć tam gvarć, jele konjeczno chto chce!) możebniho 
rozklecó i dozeranjiho. Dalekji jesmś wod choro- 
blevi vjolgoscó, bejesmë chcele svoję movę postavjic 
na rovnim znaczenjim z polskjim jęzekę, abo meslelć 
wo zastąpieniim nją polskjiho. Jednak v ramach 
regjonalezmu lojalniho i konsekventnibo, jakji je na- 
szim programem, vóbjotkovac chcemë szerszi môl 
v kulterzć kaszebskji i pomorskjiho króju, njiże do- 
tądka mó najó mova kaszebskjiho. | tak nachodają 
gvesni paralele z przikłodę szvajscarskiim, Hevoż 
gvesnó juvernota zachodó wod dovna v wobuch 
vśpodkach procimko do ledu do wurzędoviho jęzeka. 
Szvajcarovje provdac rozmjeją vszetce jęzek leterackji 
i kjej je potrzeb godają njim — v koscelć, szkolě, 
Jednak le inteligencejó mó go za svoj jęzek, a gvo- 
scevi norod wobstovó na svoji gvarze. Juverno belo 
njedługuszko jesz wu naju Kaszebov z polskjim. 
Przóboczmć so dlo svojech cćlov v lubjenjim i do» 
zeranjim najiho jęzeka takji womeńte rezklecó vda- 
rzoni v jęzeku szvajcarskjim. A vjic vjolgji znaezenjć 
radja teho belniho nerzędza kulterć, Kaszebjizna 
najó, jak vjemć je mocno dorobjaną na pożetk nje- 
Kaszebov. Natomjast gvóseevó leterarnó kaszebji- 

zna, ani dozeranjć leteraterć kaszebskji nji mó 
żodniho molu v radjo, 

Jasnim je, jak vjolgjć znaczenić mó leieratera, 
to je jednostkji tvorznjovi na polu leteratsrE, v roz- 
klecim kulterarnim jęzeka. Poecć to gvoseevi tvor- 
covje jęzeka, a materjałę tvorznjovim to lud, Wo- 
statni zós wugvesnjająci zvart v tvorzenjira jęzeka 
szvajcarskjiho vëkozivają jesz dva baro vożni wo- 
meńtë, dlo naju Kaszebov: jedno to vola inteli- 
genckji varstvë, be godac v tovarzestvje svoją 
gvarą — jęzekę, rozpjicha drożeszcze do njivë no- 
wukovi i moralno-religijni. Ten dzel programu mē 
zrzeszińcć podkreslelejesmó wod początku, tak samo 
jak dregji: to je baro vjolgji znaczenić prasć cze- 
sto „gvarowi”. Bo kożdó gvara je jęzekę 
vjelovortnim, v chvjile kjej farvji sę znenkama gvo- 
sni kulterć, tradicejś i rozklecó 6 gvesniho wusvja- 
domjenjiho gvośni vortnotć i apartnotć, Do te nie 
trzebno żodnihe separatezmu. Separatezm bo zgro- 
vo do gvosnech greńcov, państva, pjeajędza, vojska 
etc. Vątpję cze komule z naju takji deje przószłć 
do głovć, Naiomjast dozeranjć gvosni wortotć kul- 
terarni — to povjinnosc kulterarniho człovjeka. 

J. m. 


Spuscezna Ramułta do vzeru 


Z materjałov po Stefanje Ramułce, z!ożnnech 
v Insttu.ś Zochodro - Słovjańskjim prze Universite- 
ce Pozn ńskiin wosta vśdanó „Gwara ślemieńska” 
ze Słovnj kem; do dreku przezotovoł i doł vstęp 
Edward Klich, Poznań 1930. 

Reszta spusceznć dopjerze nje je vGkcrzestivanó, 
Vedie wudbe prof. E. Klicha, 
naji, materjałe te nje nadovają sę do publikacejć, 
ale tak sobje do vzeru, vglądu. Chto chcołbe sę 
v nech rozpatrzec, może je dostac na molu. ' Ma- 
terjałć te są v wopjecć direktora [Institutu prof. 
że materjałć mogą 


verażoni v lesce de 


Ruanjickjiho, ehteren zapevnió, 
bóe przez kogos chętniho przezerani v [nstitucć. 
Spiisu jejech nji momó. Vskozivomóć na lest gdovć 
po St Ramułeć wogłoszoni v „Zrzesze Kaszebskii* 
nr. 12 z 1937 roku, v chternim podovaje gvesną 
orjentaceję. 

Wuvożomć, że materjałć słovujikovi mają i dzisi 
svoje vortnotę, a dobetno dzel dregji Ramułtoviho 
Słovnika jęzeka gomorskjiho abo kaszebskjiho; dzel 
l. vśda Akademijó Wumjejętnoscć v Krakovje 1893 
i wodznacza nogrodą na konkursu mj. S B. Linde- 
ho v r. i889. 

Vespjerej 


„Zrzesz Kaszebskąś 


Jan Rompskii 


4) 


(vëchodô) 


Dechu, v kroj lecë Veletov 
Zarzekłech budzec wotrokov.., 


WNENDEIA ARIKORIE 


Tragedejó v 4 aktach — AKT PJERSZI 


GULICEN : 
Mosz, brace, te wognja za cali kroj! 
l signje go gvesno, że jakno voj 
Vtanje wod Elbe z merą msią 
Po Viisłć zberk móchnje i Njece tur. 
Żdej, jidę do Szlovć z ną sztafetą 
I varcę v nim nazod. Ju kanął mur 
Cvjardi, ze sercov wużetech. 
Mdze wogarinac coroz vjikszi krąg 
Piersov i remjonev stolovech, 


Oh, vstanje lud, co sę bjotkov nje lęk! 
A vardze naj nje mdą mercó ezēc jęk. 


ALIKS (som — zdrzące dze vŚszed Gul.) 


Ju naczęcć dzisi mom spravć stądk 

I bjotkji ter" pudą wo ten tu lądk. 

Te bjotkji co Letov no vëdoł part 

Wo volnję, wo zemię, wo całą MAC. 
Dzis cheba nje dożgrze ju bratov gard. 
Më cheemë z lat slodë tę vjedzą brac, 
Że vszśdno dzis jerzmo z naj vjinov je. 
Choc chebą jes Rujo roz Letom szła 

E vargom tim dała jes vjikszą moc, 
To rovnak ee bjerzę na vznjiku vskoz : 
T6's nosa bo v klinie, ce mogło strće 
Chebę i bratov vszśdnech gorz; 

Te's vjidni wusk njosła Svjantevjita, 
Tę tesknjicę ledztva le Boskoscć ! 
Dzisi ję nałoz v njebje lud, 

Doturzeł PROVDE dzis moj lud. 
Parłęcznjć gornją zćvoł vroż, 

Kol‘ stołpa tvi bożka za koł'cz kjej vloz. 
Kontino, kontino! Tak skl'njoł 

Tobą gard Arkona, że zdrzoł 

Svjat cali na ce jak na blizć vjid, 

Co vskozó tur, drogę na cechi zberk, 
Co venjik dô eiszë. TE buchę skjid 
Vargom, a vónjos deszą se 

l vsebot v svjęti nom erbom merk, 
Arkono, Arkono |! mirno mie, 

Kjej vjidzę, że dzirskji z ce vószed duch 
I Redć zvęk stólć i jeste chuch 

Naji na vjeczni erbom vdor | 

Że nje stol le zleje nas v jeden stołp, 
Ą serce, a spjev, chternim zvękji kołp 
Parłęcć bratov dô gves zdor. 

Tu sloda jak cedni zez bojkov kvjat 
Kvjitła i v pochu do dzis je. 

Kjej lestkov kjelch rozdzar so brzedkji svjat 


Navetka i poch vzie mu chce | 

Tak wostoł z te hevo — rzek Gulicen — 
Zvecza, zbjeg z dobecov i z bjotk — 
Krzek jeden, co mąci jesz naju skon; 
Slodě, naj ternotć jesz svjodk, 

I tak je dzis vszetkjim ter‘ vszednotą, 
Co przode ko bełe le busznotą.., 

Woj svjece! Jak znjitev rzecz znjicovó 
Polisz tak vsebot, jeste, të! 

V popjele gjiną jednech skrć. 

Le dregjech moc barżi jesz vzenjikó, .. 

| procem cë jem przćszłi, rejnjąci 

Pod Ruje parg vjedno jesz sklinjąci 

Nje spolisz go tere na popioł, v tron, 
Nje zrezjisz ju vjici, jak mog jes nom! 
Buvrone zległć ju bjołi... 

Le zdrze-że ter, jakji z njech wostoł eeń! 
Sztaturzec je mde ter“ znovu. 


Nje bladi, nje zemni jak jejech tam; 
Tech vjekji svim zgrezłć zębjiszczę! 

Le z cepłą vev żełach svech jesz krëvją, 
Le v mjełocć mocnech jak klife, kam 

To ledze som! Njima tu rozczvordzą 
Teeh bjednech, co zevję jech robekię. .. 


Choc mali jem, zlegnąc choe mogę v tim 
Jó tobje na rzechot tu kożdi pjeń 

V damjenjim zjinaczę v grzótmot | 

Hej, vstańta ter' deche vprzek mocom złem 
Maeć bë volnjś dzeń vstol vnet 


(Szteruszk sedzi cecho) 


Ach, rovnak tu dzivno, że jinszech mól ? 
Że rodnó tu zemja mó dzejov zêl? 

Oh, te Pomorenkov naj zemijiszcze, 
Szczescć lat snożech knopjiczech ! 

Moj të lubjenjiho vstec kvjotinku, 
Zdroju mje szczepkov vjinnech. .. 

Z łat vdałech naj spjevo lór spozimku ! 
Oh, zemjo ! Oh zemjiszcze krzekvć — ł ze | 
Tak vzęlć, tak wupchlć, zabelć v tezë! 
Zemjiszcze rodni co v se mosz ? 

Svojech tak baro przócigosz 

Jakno le matka sercę vjć ! 

Chorankę devosz nosnożnić 

Oh, vjidze të najech tak czężkjech dnji! 
Naj słuńce — naj njebo! choc pjekło zdrzi,.. 
Czeję jô eebje — czesz mje 

Lubatnó moje zemjiiszcze | 


(Czec coroz bleżi granjć) pvm, 


4% 


Snożnjó Kaszebskii zemji 


Ve vanodze po zemji kaszebskji nie możno sę 
spodzer pesznotć alpejskjech gorev erë mrzesnożotć 
Sneżujó naterć keżzebskji zemji 
Żle mosz jesz vev 


połujovech krejnov. 
je skr mnjeszó i mjij vómogalnó. 
se poezcię domocą, kąsk provdzc dzevą, jaką nale- 
zas” v krojwobrozku ksszebskjim nje mdą ce grędi 
tej venogji pjechti, jałji tu leno są jedurni. Njima 
njiek pesznjesziho nad takji vanogji, co możesz je 
woprzestac kożdiko szterku, wodpoczivsjącć v canje 
borov dzes nad cechim jezorę czë szemarzącą struż- 
ką. Vjic pojmć v gorovati naji kroj, dze naiezemć 
żevjicą wonjąci danovji ë lestovi bore pełni czornech 
jagodov i czervjenech borovkov, lasovech kvjotkov 
i vszódniho ôrtu zelihe, Pojmeż szpacerą bez mjit- 
kji pod mechem chojnovi borë, to znovuszku v mo- 
kleznje bez pjoskji, kamjenje i vrzośe. 
mdzemć sę snożnją klorovnech vesoko położonech, 
v wobremku przitkjich strądov, jezor. A v strzod- 
ku njich njeroz spotkomć malinkji wostrove, dze 
dim nom vëszpjonji zataconi strzod szdu checze. 
Zagves wuzdrzimć na jezorze róboka v jedinkę na 
czołnje, a v njedzelni czas kôtë pełni njedzelno 
strojnsch chłopov i bjałkov płenącech do nobleższi 
koscelmi vsć... 


Vanożmć bez njiżave pełni zelonech łąkov. 
Żabovjac mdze naji tam szemar strużkov, eo turzące 
bez rzmjasti wokala bjegsją do njiżavnech rzekov. 
Vetrvało vanożć i beż wokola pjuskovy wubogo za- 
lesoni vrzoscvjiska, dze leno z rzodka sę spotika 
wubożechną eheczę., 

Lud tu wubogji z bjedą vóżec może na tak 
letkjiwi gruńce wobsevanim bulvą ë letevką, Na 
pozdrzadk mdą na naju wobojętno ni ledze zdrzelć. 
Na prosbę rovnak żeczno nom podadzą vodć, pokożą 
stegnę bez bezdreżeszcza krzov i drzevjęt, żle do 
niech mdzemć przójemni i z njima sę dorozmjejemź. 
Zagves sę spitosz cze kureszce takó vanoga sę wo- 
płaci Wodpovjodaję — jol Żle javernota żściho 
nje zabjeła v ce donądką vseczecó pjękna; żle sę 
rozmjejesz dzevovac samotnim na rzmjastim a let- 
kjim gruńce kvjotkom; żle cę zabovjô zeleń drze- 
voy i krzov wonjąciho jałovca ezć pocigó żevjiczni 
poch borov, snożnese vodov. Vanoga pjeszką le 
dlo naj mó vwortnotę, eo sę rozmjeją dzevovac za- 
vjitrzkovji słunuszka strzed reni rosć, chterni krople 
na vjetvach i szpilkach borov, kjejbe tesące brilan- 
tov ve farvje gornić sę sklśmją. Pesznó je takó 
vanoga bez zeloni lase i drzemjąci bore przć vze- 
njiku słuńca, nad klorovną wodą samotnihe, v wo- 
bremku zelonoscć łąkov i polov jezora. Nieroz so 
wodpocznjesz na prziikjim meche wobrosłim strądze 
jezora po grędze reni vanogji. Nje vśtrzimje prov- 
dac kaszebskó snożnjó poerovnanjiho z wokolama 

Dzevovac 


barżi przez Stvoreę vzbogaconima, Njima tu vjinem 
porosłech wurżmov czć povjestnech rejnov, anji 
snjegję pokretech Alpov cze lodovcov, wodospodav, 
anji zavartni gonjityć svjata, jakii sę spotikĄ na Zo- 
podze czć Połnju. Kaszebskó krojna mó skromni 
stroj, wupłotłi z lasov, jezor, strużkov © z grzepov 
i rzmov provdhce nje sigającecn njeba, ale na chter- 
nech rovnak je możno so svjeżim povjetrzim wod- 
dichnąc. Zemja na stroji sę jedurno ve vrzose czć 
bezvemogalni kvjoteczkji polni, rovnak kuleż nalezesz 
czekavech rzeczov i grędzó sę wopłaci. Vjie spjesz 
sę vey drogę a mdą ce vjitałś i peszni bore, i snożi 
njiżave, belni rzmć, i klorovni jezora. Dobetno 
poznej tvoję rodną zemję ë jesz ję 


barżi lubjec mdzesz! 
Z dokozku „Wanderungen durch die so- 
genante Kaschubei”, Karol Pernin — 1886 r. 
JAN PATOCK 


Cedovnó koszela 
(Povjostkji kaszebskji, dzćl II.) 


Pevjen gbur kaszebskji mjoł trzech senov, dvaji 
belë mądri, Jedniho dnja 
Sto- 


a ten trzeci beł głupi, 
sedzeł stori wojc prze pjecku i czetoł gazetę. 
jało tę we jednim krolu, co chcoł rod vjedzec, co 
jego wovce żarłćś, Chtobe mu to mog povjedzec, 
ten be dostoł bogatą nogrodę. Rzek nestarszi sin: 

— Tutku, muszi to bec glupi krol, co nje vie, 
co wovce żgrzą! To mu wu nas na Kaszebach może 
kożdi knop povjedzec. Muszi też mjec głupech le- 
dzi v svojim kraju. Pozvolcć, jô pudę i mu povjem, 
co wovee żgrzą, 
Sin szed v svjat 6 
przeszed na zomk krolevskji, Krol przejął go łaskavo 
i rzek: 

Zanekej moje wovce na vedę, pasć je cali dzeń 
ë vjeczor povjesz mie, czim wose sę żevją. Jele nje 
povVjesz provdg, to mdą tobje nos ë wuszć wucęti, 

Nekoł wovce na łąkę. Kole drogji v rovje sedza 
storó baba. Fita sę: E dze tě nekosz te wovce? 
Won wodpoviedzeł: ŒE coce to wobchodzi? | rznął 
babsko batogję. Wovce przeszłć nad jezoro € leżeł 
tę vjolgji kam. Baran pobod kam trzć raze 6 voda 
jezora sę rozstąpja © wovce zgjinęłć. Pasturz stojoł 
nad brzegję ë bel baro smutni ë zakłopotani. Nie 
vjedzeł, co mjoł zrobjic. Cheał sę ju wutopjie 
ze zmartvjenjó v jezorze. Ale voda sę jesz roz roz- 
stąpja 6 wovce przćszłć nazod. Pasturz wurvoł trovś 
ë klevrć, zvjązoł snopk é nekoł wovce na dvor kro- 
levskji. Krol pitoł sę: 

— Cëż moje wovce jedzą? 

Pasturz wodrzek: 

— Trovę i klever, ë pokozoł svoj snopk. 


Woje sę na to zgedzeł. 


Ale krol póvjedzoł: To moje wovce nie jedzą. 
Zavołoł na kata, a ten wucoł bjedokovji nos ë wu- 
sze. Tak zeszpaconi przevędrovoł dodom © povio- 
doł, jak mu to wu krola szło. Dregii sin rzek: 

— Të głupi torbe, dobrze eś zrobjilć, bo nje 
vjesz, co wovee na vedze żgrzą. Jô podę č povjem 
krolovji provdę. Szed v svjat, przószed nn zemk 
krolevskji 8 nekoł wovce na vedę. Kole drogji sedza 
na storó baba Ë pita sę, dze wovce nekś ? 

— To cebje njiek nje wobchodzi, rzek ë rznoł 
babsko batogję. 

Przószed nad jezero, baran pobod trze raze kam 
na brzegu, voda sę rozstąpja. č wovce zgjinełć. Ale 
won sę nje kłopotoł, zvjązoł snop sana, ë za godzenę 
woyce vrocełć z jezora, Nekoł je na krolevskji zosak 
ë rzek do krola: Sano żgrzą tvoje wovce! 

Krol ale prztvełoł kata, a ten wucął pasturzo- 
vji nəs ë wuszć ë vógnoł go ze zomku. Przeszed 
dodom č wopovjodoł, jak to mu szło. Woje go vë- 
szkalovoł ë rzek: 

— Nje vjedzeł jó, 
co nje vjedzą, co wóvee żgrzą. 
pjecka głupi Mijichoł ë rzek: 

— Tatku, pozvolce mje v svjat so jic, jô gvesno 
krolovji povjem, co jego wovce żyrzą. Jidzë, wod- 
povjedzeł woje, i tobje wonji wusze ë nos woberzną. 
Mdzesz przóno mi vózdrzoł jak tvoji bracó. 

Miichoł głupi szed v svjat, przószed na dvor 
krolevskji. Krol kezoł mu svoje wovce na vedę ne- 
kac, a Mjichoł szed za strzodą. Zós sedza storó 
baba v rovje przć drodze. Miichoł ję grzeczna po- 
zdrovjeł ë podarovoł ji talora. Pita go sę: Sinku, 
dze të nekosz krolevskji wovee ? 

— Nje vjem jô to som, stareszko. Jidę dze wo- 
ne jidą, mom lë krolovji na vjeczor povjedzec, co 
wone żgrzą, ale jak jó mogę to vjedzee, jó głupi 
Mjichołk. Baba povjedza: 

— Sinku. të dlo mje bel dobri ë jô tobje dom 
dobrą radę. Przińdzesz do jezora, a na brzegu leżi 
vjolgji kam. Trzemej sę przć tim storim baranie. 
Jak won mdze bod kam, tē skoczś na njego £ trze- 
mej sę za jego długą velnę. Vszetke jini të som 
mdzesz vjedzeł. Mijichoł podzękovoł babje E szed 
za wovcama. Przószed nad jezoro ŚĆ leżeł tam 
vjolgji kam. Wustąpjeł sę przć baranie, ë jak ten 
bod kam, skoczeł na njego & trzimoł sę za jego 
vełnę. Jezoro sę rozstąpjeło č Mijichoł ridovoł na 
baranje i przószed do koscoła. Wovce wuklekłź se 
przed vołtorzę % zamjenjile sę na ledzi, Jedne sa- 
dłć sę v łavje, dregji veszłś na chur, a baraa szed 
do zokrestejć, woblok sę ë jakno ksądz szed do 
vołtorza. Jeden zapoleł svjeckji, dvaji służelś do 
msze, č jeden groł na worganach, Rozpoczęło sę 
nobożeństyo mszć svjęti. Mjichoł sod v łavę ë sę 
gorlevje modleł. Po nobożeństvje szlë vszetcć do 


że mom tak głupech senov, 
Tejde vëloz ze za 


spovjedze ë Mjichoł też. 
komonjś svjęti. 


Po tim przćstąpielś do 
Miiehoł też, ale chostję v€jął z ge- 
be ë zavjinął ję v czestą chustkę č schovoł do kje- 
szenjś. Ledze zamjenjelć sę znovu v wovcć, vdszić 
z koscoła ë płupi Mjichoł szed z njima. Przë jezo- 
rze skok znovu na barana, ë przóridovoł szczestle- 
vjć na brzeg. 
(Postępni vątk mdze) 


Grędi nasze > Danena d 
Dnja 2 ezervjińca wo godzenie 13 wumar ve 


Gdińsku belni Kaszeba-Bracin z najiho karna zrże- 
Szińcov 


sp. Franc Labuda 


lat 38, seroeącć bjałkę i troje mołech dzeci. Wu- 
marłimu słechó sę wod naju poczestnosc i vspomink. 
Vspomink, bo ve Gdińsku njeceł midze Kaszebama 
belnotę i mjełotę Tatezeznt. Jeho mova doma beła 
leno Kaszebskó, a dzece też tak wuczeł, vóchovivoł. 
Kjej z bleżnetą rozmovjeł wo Kaszebach, vstec pra- 
żeł vjidzee wu se ve Gdińsku belni teater kaszebskiji 


spjeve i stroj naji. Lubjeł svojszczeznę prestą de- 


szą wupartiho Kaszebć, co vjerzeł vstee, że Gduńsk 


przińdze przez nas do Polskji,. Wo peezestnoscć 
jaką mjel sp. Labuda svjodezi pogrzeb i wodcze- 
tanjć nad grobę przez chovająciho ksędza parafijć 
Christusa Krola. 

Spoczął na smętorzu Stolzenberg — namjenjenjé 
dało mu svoje| Më trzóci pokolenjć jesmë na nje 
buszni. Kequieseat in pace. 

pe jeho SA 


„Spiącć TT na zdrzadnik 
karteskii 


Dnja 20 ezervjińca v Hotelu Centralnim v Kar- 
tuzach wedgriva Sodalicejó Marjańskó męskjiho gim. 
z Koseerzne dramat Sechtë „Spjąeć vojsko“. Je to 
vćdejslezovani patrjotezm Kaszebov z njevole Pal- 
skji, i veroz tesknjic Kaszebowv za jeji wodpojęcim. 
Dóch ten przenjosłi na xdrzadmię przebjijoł też 
z kożdiho aktu sztekji. Gra aktorov beła na wogle 
dose dobró, a mogła bóe lepszó, żebe i zadovolaja 
tech, co chcele v tim wuzdrzec cos belniho ka- 
szebskjiho. Beł gvezni minus. Śzłe to z małiho 
przejęcó sę poszczegolnima situneejama,  chterne 
dowają całose. 

Z karna aktorov vćróżnjeł sę Mjotk i dobrą 
godką, jak teź granjim. Won jeden beł Kaszebą; 
Mjotczenó bela też statecznó i kuńtetova zdrząciho. 
Dzivni jednak kontrast procemno de starszech tvo- 
rzelś jeeh dzece, Lucijka beła naturalnjeszó, ale 

Roza nje vëzdrza na Roze ze Spjąciho vojska. Za 
sztecznó, za kęsó beła, nje rozmja navetk ze szcze- 
scó plakac! Dova vrażenjć „podłotka”. 
sę vnetkżenjic. Tak samo gje wodpovjodoł jeji ka- 
valer — kovol; jego ruchć vezdrzałć na naczidłiho. 
Z tim przesadnim komizmem, chteren sę tverzi nie 
przez situaceję v akcejë, ale njeszekovnosc głevnech 
navetk wosobov, muszimć na naji zdrzadnjć skuńczec, 
Mova kaszebskó belno, njesmaczno kaleczonó! To 
ju nji może strzimace noserovsziho skritikovanjô ! 
Chto mô godac (przenejmi jak Sechta piisze) dobrze 
po kaszebsku, kjej zdrzadnió godo lecho? Jele jidze 
wo ruchna aktorov, wokoma Mjotka jego bjałkji 
ë ji sąsodkji, to nomjij mjałć kaszebskjiko. Ruche 
ehłopov i jich vezdrzenjć wokoma Miotka dovałe 
vrażenjć dzevi, njesvojskji. V całosce beło za vjele 
dinamikji; dobri z początku nasladovanić grzómotu 
belo przó kuńcu przegrzmoceni! To fele, chterne 
sę ceskałć v wocze. Nadrobjoni bełe pjękną, svoj- 
ską dekoraceją. Temu też Spjącć vojsko z vątkamą 
dramateczni norodnim i mjełotnim szczestlevo rozvją- 
zanima — jeden przez simboleczną vizję wodpojęti 
Polskji, dregji przez wożenjenjć sę kovola z Rozą — 
na wogle zadovolniełć goscov v sala. Atmosfera 
beła jednak njeveraznó i gorzklevó, bo hevoż Ka- 
szebji njedopjiselś | Czemu przeszłe tak mało Ka- 
szebov? Ze bel ponjedzołk!? Może. (r) 


a ko mja 


czeje Ë czetó 


TRES E aR 
Kaszebskô vistava 
E AE AS SR AAS 


Dnia 3 lepjińca wotemŁļô mdze na dłegszi czas 
vistava Kaszebskó ve ville vastni Majkovskji, wor- 
ganizovanóć przez v. Fr. Majkovską i v. Aleksandrę, 
gdevę po najim Mestrze. Vistava mjesci sę v trzech 
vjększech jizbach. Jedna to jizba kaszebskó z jeji 
znankama, dregó to weglovó mjesci taką leteraterę 
kaszebsko-pomorską, bogati zbjor porcelanovech 8 
fajansevech statkov; trzecó jizba to ceramika i haft 
kaszebskji. Wistava ta gves zaczekavji i przechłosci 
do wobzerku lubjejącech svojszczeznę ledzi, 

Zjazd __ „Cassubii" 

Na 3 lepjińca zjeżdżó sę do Kartuz na svoj 
ferjovi komers P, K. A. „Cassubia” I Głevną wuro- 
czezną mdze vćsvjicenjć stanjice korporacejś, Do- 
pierze povstrzimivomć sę wod vórażenjó najigo, zrze- 
szińcov, wuprecemnjenjó sę, wustosunkovanjć sę, do 
„Cassubje”, chterno jednak je vjedno takji, jak svoj 
do njesvejigo... 


Nordoyi vjatró vjeją 


nich vzęlć, dregjech 
To tak jak roz kjedes na 
Czestó provda! Chto so zaskorzeł 


Przez Kaszebe vjese leci: 
wodesłelć do Bereze... 
svjeee bivało,.. 

njech cerpji, ale, ale... Ceż je dzisi v svjece za 
provda? Njech sąd tejde vēkleje, chteż z Kaszebov 
je „godni” berezińskji zupë! Zrzeszińee, chterni 
mają wobovjązk vzerac na ne sprave svojim wokję 
zareagovelś na takji postępkji vładzov lokalnech. 
Vesłani beł przez Zrzeszińcov telegram do Prezi- 
djum Radë Ministrov, to samo zrobjełć jini parte 
Kaszebov. 

Ten roz nje wogłoszome vćsłaniho telegramu 
i wod daleksziho pjisanjiho też sę strzimivomć z ne- 
dzeją, że Prezidjum żeczno dlo naju sę tą spravą 
zajmje. Jele mdze procemno, to całą spravę v pe- 
stępnim cządnjiku przedstavjime. 


Wo kaszebskjim dramace ledovim 


V cządniiku „Trybuna Literatów i 
Artystów” Nr.2-3 czervjińc-lepjińc 1938 — Kra- 
kov, wukozeł sę czekavi artikjel v. L. Roppla: Na- 
rodziny ludowego dramatu kaszubskiego. Autor 
korzestającć gves z żeczlevotś przedniho redaktora 
cządniika v. Dylowicza do Kaszebov, dosc wobszerno 
dovó objektivni pozer na naji rozklevająci sę dramat. 
V przedesłovku do gvoseeviho tematu stvjerdzó 
autor njezależnotę najiho dramatu wod polskjiho. 
Njezależnota ta nje jidze z lechiho wuprocemnienjihe 
nas do polskii kulterć, do polskoseć, ale że lud ka- 
szebskji zaczinó doczivac sę svoji vortnotć, jinak 
przeżivó i nje chce mjec te, ce dlo nie nje je. 

Prôcô ta, vjidzi sę, je pjerszim gonę sintezë 
najiho dorobjenjó v dramatnjictvje ledovim i v ea- 
łosce. Autor vskozivó na belni znajorstvo leterate- 
rë, przeczinjające sę baro do rozgłosnienjiho naji, 
choci jesz mołi, tvorznjć v kulterze decha szerszinau 
woglovi polskjimu. Poznovó sę hevo tvorcov dra- 
matu ztrafną na wogle kriteką jejech dokozov, jak: 
Karnovskjiho, Sechtę, Rogana, Hejkjiho, Majkovskjiho 
Piętoviho Tonę (pseud,), Rompskjiho. Artikijel je 
mjełi dlo Kaszebś i vskozivó, że jednak narodzenić 
najiho dramatu mó możnotę belniho rozklecó. Z te 
może so czetińc vóstavjic wobrozk ternjeszi letera- 
terë dramateczni jakno poziceję leterarną, a to beło 
gonę autora. Provdę naji zgrovć zamikó autor v ta- 
kjech siovach: 

„...Młodo- Kaszubi postawili sztuce pewne normy, 
ograniczyli ją, kazali jej nje być złudnym pjęknem 
maniącym i bawiącym, ale wprzęgli ją w rydwan 
praey dla swoich, jako wychowawczynię, wodza i pro- 
roka, 

Może się to nje wszystkim podobać, ale Ka- 
szubi nje chcą zostać „ludźmi na krze“... 


jesz nje e zapłaceł abonamentu mies, kvart. 
vroszoni je wo przekozanjé go nom załą- 
; czonim przekozem rozrachunkovim. 


Chto 


Tłukjem „Zrzeszë Kaszebskji“ v Kartuzach. 


